Rekords in die Munsipale Argiewe in Straatsburg gee die besonderhede van Georg Friedrich se ouers en susters. Hy was die enigste seun en derde oudste kind van Johann Christoph STRAUSS en Maria Dorethea BECHT. Johann C STRAUSS was mootlik 'n suksesvolle handelaar aangesien hy in 22 Augustus 1693 aanvaar is as lid van die bourgoise in Straatsburg. Sy huwelik ongeveer 'n maand vroeër op 29 Julie 1693 in die Protestantse St Pierre le Vieux in Straatsburg met Maria BECHT kon ook bygedra het om sy aansien te verhoog. Sy het uit 'n baie vooraanstaande familie gekom en haar vader was op daardie stadium 'n senator in Straatsburg.
Op 14 Mei 1723 teken Georg STRAUSS die Versoekboek van die Hollandse skip De Adelaar wat vir die Zeelandse kamer seil, te Middelburg, Die skip van 810 ton is die vorige jaar in die Zeelandse werf gebou. Willem de Keizer was die bevelvoerder. Hendrik WAGENAAR was Georg Friedrich se agent (of Zielverkoper soos hulle ook bekendgestaan het.) GFS het hom 150 gulden geskuld vir sy voorskot. Sien http://www.geocities.com/sa_stamouers/voc3.htm vir informasie oor die lewe van 'n adelbors.
Georg Friedrich het in 1724 'n Vryburger geraak. Hy trou 10 Apr 1729 met Johanna MOUTON, dogter van die Franse Hugenoot Jacques MOUTON en Francina DE BEVERNAGE in Drakenstein waar hy ook as loodgieter gewerk het. Kort na sy huwelik trek hy en sy vrou na Kaapstad waar hulle 5 kinders gehad het.
Hy het was aktief in die pogings om 'n Lutherse gemeente aan die Kaap gestig te kry. Gedurende die nag van 12 April 1749 word hy deur slawe vermoor in sy huis in Kaapstad. Georg Friedrich (genoem "Georg Frederick" in die hofstukke) se slavin, Amarantia van Mosambiek (30) vir Lantjiep van Java (36) gehuur het vir 25 Ryksdaalers om hom die nag van 12 April 1749 te vermoor. Lantjiep het ook gebruik gemaak van Cedere van Batavia (26), 'n bandiet in die slawelosie, en Tjampaaij van Sambouwa (dalk Samoa??).
Die inligting oor die hofsaak kom uit Heese se boek oor strafreg aan die Kaap in die 1700's asook die oorspronkilke hofstukke in die Kaapse Argief.